Mii de români au migrat de la oraș la sat. Povestea unei familii care a dat Capitala pe o casă la țară. „E așa fain să ai peticul tău”
Banii costă timp, spun cei care au fugit de aglomerațiile urbane și au hotărât să se mute la țară. Cei mai mulți susțin că timpul pe care îl petreceau în birouri sau în trafic le răpea libertatea, iar prețul plătit pentru o viață în care au totul la îndemână era unul mult prea mare. Printre ei și Georgiana și Sorin Donciu care, după 10 ani în trăiți în Capitală, au hotărât să se mute la casă, la țară, într-un sat din județul Ialomița.